**УТВЪРДИЛ:\_\_\_\_\_\_\_\_\_\_\_\_\_\_**

**Даниела Райчева**

**Кмет на СО район „Нови Искър“**

**ТЕХНИЧЕСКИ СПЕЦИФИКАЦИИ**

Настоящият документ представлява „технически спецификации“ по смисъла на § 2, т. 54 от ДР на ЗОП в който се определят изискванията на възложителя относно характеристики на строителството, като равнище на качество, ниво на изпълнение спрямо изискванията за опазване на околната среда и климата, проектиране, което да отговаря на всички изисквания (включително достъп за хора с увреждания) и оценяване на съответствието, работни характеристики, приложение на продукта, безопасност или размери, включително съотносими към продукта изисквания по отношение на наименованието, под което се продава, терминология, символи, изпитване и методи на изпитване, опаковане, маркиране и етикетиране, инструкции за употреба, производствени процеси и методи на всеки етап от жизнения цикъл на доставката или услугата и процедури за оценяване на съответствието

Спецификациите описват изискванията на възложителя относно обхвата, качеството и приемането на услугите в изпълнение на обществената поръчка с предмет “Изготвяне на технически документи и изграждане на два броя комбинирани фитнес площадки на открито в с. Подгумер и с . Войнеговци и една тенис маса в кв. Курило, гр. Нови Искър“

**Цел на поръчката:** Осигуряване на подходящи условия за спорт и предоставяне за ползване на спортни обекти и съоръжения на гражданите на СО район „Нови Искър“ за подобряване на тяхното здраве и физическо развитие чрез практикуване на физически упражнения и спорт, както и създаване на подходящи условия за популяризиране на масовия спорт.

1. **Предмета на изпълнение на предмета на поръчката включва:**

**1**. **Изготвяне на конструктивно становище и ситуация за стрийт финтес площадките, за които ще бъде издадено разрешение за строеж на основание чл.147, ал.10 от ЗУТ във връзка с чл.55 от ЗУТ.**

**2. Монтаж на фитнес уреди и изграждане на фитнес площадки на открито.**

**2.1.Фитнес площадка на открито в с. Подгумер, СО район „Нови Искър“ , ПИ57011,5548,68, УПИ 1, кв. 19 – съгласно приложена схема за поставяне.**

В предмета на поръчката е включено изпълнението на следните видове работи: Направа механизиран изкоп за основа 20см. Направа на ръчни изкопи за стъпки за фитнес съоръжения. Изграждане на кофраж и армиране на стъпки за фитнес съоръжения. Доставка бетон за направа на стъпки. Доставка и полагане на трошен камък за подравняване и уплътняване на терена Доставка и полагане на геотекстил. Доставка и полагане на градински бордюри за ограждане на терена. Доставка, механизирано разтоварване и полагане на ударопоглъщаща настилка от дървесен мулч.

Фит тренажор с две работни места - уред за кардио тренировка за натоварване на коремните мускули, ханша и краката.

Уред за тренировка на гърба и бицепсите чрез повдигане на собственото тегло на човека.

Мултифункционален фитнес уред за монтаж на открито – уред за тренировка на бедра и раздвижване на кръста;

Успоредка на открито за тренировка на ръце, гърди и коремна област.

Мултифункционален фитнес уред за монтаж на открито - уред за бутане и теглене на собствено тегло, който развива мускулатурата на ръцете, гърба и гърдите;

Троен лост – висилка.

Комбинирана лежанка с уред за крака за монтаж на открито.

Доставка, разтоварване и монтаж на стрийт фитнес уреди чрез анкериране с химически анкерни болтове в готови бетонови стъпки

Извозване на земни маси и строителни отпадъци на депо

Изработка, доставка и монтаж на информационна табела

**2.2.Фитнес площадка на открито в с. Войнеговци, СО район „Нови Искър“ УПИ I, кв.22- съгласно приложена схема за поставяне:**

В предмета на поръчката е включено изпълнението на следните видове работи: направа на механизиран изкоп за основа 20см. Направа на ръчни изкопи за стъпки за фитнес съоръжения. Изграждане на кофраж и армиране на стъпки за фитнес съоръжения.Доставка бетон за направа на стъпки. Доставка и полагане на трошен камък за подравняване и уплътняване на терена.Доставка и полагане на геотекстил.Доставка и полагане на градински бордюри за ограждане на терена.Доставка, ~~м~~еханизирано разтоварване и полагане на ударопоглъщаща настилка от дървесен мулч;

Мултифункционален фитнес уред за монтаж на открито - уред за бутане и теглене на собствено тегло, който развива мускулатурата на ръцете, гърба и гърдите;

Мултифункционален фитнес уред за монтаж на открито – уред за тренировка на бедра и раздвижване на кръста;

Велоергометър за монтаж на открито – кардио фитнес уред;

Мултифункционален фитнес уред за монтаж на открито – състоящ се от успоредка, лост и шведска стена

Кростренажор за монтаж на открито – кардио фитнес уред;

Лежанка комбинирана с уред за крака за монтаж на открито

Уред за коремни преси и разтягане на кръста

Доставка, разтоварване и монтаж на стрийт фитнес уреди чрез анкериране с химически анкерни болтове в готови бетонови стъпки

Извозване на земни маси и строителни отпадъци на депо

Изработка, доставка и монтаж на информационна табела

**3. Тенис маса на открито в УПИ V, кв. 26, кв. Курило, гр. Нови Искър**

Доставка и монтаж на тенис маса, изработена от армиран фибробетон, върху плот и мрежа шлайфана мозайка, повърхностно обработена с UV и хидроизолационни лакове.

Размери 274/152см, височина 76см.

Стационарно поставяне към съществуващия терен чрез замонолитване или анкериране.

Закрепването на всички детайли към металната част е чрез болтове с оглед предпазване от вандализъм. Използвани стоманени кръгли (Ф76/2 мм) и правоъгълни(35/35/3 мм и 30/30/2мм)

Тръби с дебелина 3 мм, с технически и експлоатационни характеристики, които съответстват на натоварванията при експлоатация на масата

Всички детайли да садвуслойно лакирани с лакове за външна употреба.

Сглобките да са осъществени чрез поцинкован, метален резбови обков (М10 и М8)

Монтажа на съоръжението към съществуващия терен се извършва чрез анкериране в съществуваща бетонова настилка. Връзката на конструкцията на съоръжението и бетонова настилка се осъществява чрез метални пети (120/100/2 мм) и анкерни болтове (М10).

**При изпълнение на поръчката трябва да се спазват следните технически изисквания:**

**1. Изискванията на действащото законодателство;**

**2. Съоръженията да отговарят на съответните стандарти и да бъдат инсталирани в съответствие с тези изисквания;**

**3. Съоръженията да бъдат изработени от неръждаема стомана.**

**4. Да бъдат представени декларации за съответствие на материалите.**

**5. Изисквания за безопасност:**

* Изпълнителят е длъжен сам и за своя сметка да осигурява изискванията на

Закона за здравословни и безопасни условия на труда (ЗЗБУТ) и Наредба № 2 от 2004 г.за минималните изисквания за здравословни и безопасни условия на труд при извършване на строителни и монтажни работи .

* След монтажа следва да се направи проверка на всички допълнителни съоръжения за тяхното състояние, монтаж, стабилност и безопасност.
* Всички съоръжения да се проверят за правилен монтаж, липсващи, повредени или несъответстващи части и обща безопасност.
* Настилката да се провери за достатъчна площ на отделните зони, подходяща дълбочина, съобразена с височината на падане и правилен монтаж.
* Настилките да са транспортирани и поставени правилно и да се проведе качествена следмонтажна инспекция.
* Настилките да са в съответствие с изискванията за отстояние откраищата на съоръженията, залегнали в БДС EN 1176 и за степен на ударопоглъщане от БДС EN 1177.